સિંગલ આફ્રિકન એર ટ્રાન્સપોર્ટ માર્કેટ ઊભી કરવા માટે પણ ગયા જાન્યુઆરીમાં કરાર થયા હતા. તેમાં વધુ દેશો જોડાવા લાગ્યા છે. ભારતીય એરલાઇન્સ કંપનીઓ માટે અહીં પણ તક છે. ભારત જેવા વિશાળ પ્રદેશમાં વિમાની સેવા ચલાવવાનો અનુભવ ભારતીય કંપનીઓને છે. આફ્રિકન કન્ડિશનમાં યુરોપ કે અમેરિકાની એરલાઇન્સ માટે કામ કરવું મુશ્કેલ છે, પણ ભારતીય કંપનીઓને લો-કોસ્ટ વિમાની સેવા આપવાનો અનુભવ છે. જોકે ભારતમાં પણ આટલી મહેનત છતાં વિમાની સેવાનો વ્યાપ ધીમી ગતિએ વધી રહ્યો છે, ત્યારે આફ્રિકામાં તે માર્કેટને ડેલવપ થતા સમય લાગશે. બીજું વસતિ ભારત જેટલી જ થાય, 120 કરોડ, પણ પ્રદેશ બહુ વિશાળ છે. બીજું બધા દેશોનો મળીને 45 કરોડનો મધ્યમ વર્ગ આફ્રિકામાં હોવાનું મનાય છે. પણ આ મધ્યમ વર્ગ હજી માત્ર શોખ ખાતર વિમાની પ્રવાસ કરતો થયો છે તેવું ભારતમાં જોવા મળ્યું છે. નિયમિત વિમાની પ્રવાસ હજી ભારતમાં પણ પરવડે તેમ નથી ત્યારે આફ્રિકામાં હજી વધારે સમય લાગશે.